KOMMISSIONENS FORORDNING (EU) Nr. 928/2010
af 15. oktober 2010
om berigtigelse af forordning (EU) nr. 909/2010 om tildelingskoefficienten for eksportlicensansøgninger for oste, der i 2011 skal udføres til Amerikas Forenede Stater under visse GATT-kontingenter
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
under henvisning til Kommissionens forordning (EF) nr. 1187/2009 af 27. november 2009 om særlige gennemførelsesbestemmelser til Rådets forordning (EF) nr. 1234/2007 for så vidt angår eksportlicenser og eksportrestitutioner for mælk og mejeriprodukter (2), særlig artikel 23, stk. 1, første afsnit, og stk. 3, første afsnit, og
ud fra følgende betragtninger:
(1)
I bilaget til Kommissionens forordning (EU) nr. 909/2010 (3) er der fejl i tildelingskoefficienten for gruppe 16-Uruguay og gruppe 17-Uruguay. Disse koefficienter er endnu ikke blevet anvendt af medlemsstaterne.
(2)
For at forhindre forskelsbehandling af de erhvervsdrivende i de forskellige medlemsstater og udstedelse af licenser på grundlag af forkerte koefficienter bør denne forordning anvendes fra datoen for offentliggørelsen af forordning (EU) nr. 909/2010.
(3)
Forordning (EU) nr. 909/2010 bør derfor berigtiges i overensstemmelse hermed -
VEDTAGET DENNE FORORDNING:
Artikel 1
Bilaget til forordning (EU) nr. 909/2010 ændres i overensstemmelse med bilaget til nærværende forordning.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 12. oktober 2010.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. oktober 2010.